બોલીવુડ ક્વીન કંગના રનોત અને રિતિકની ફાઈટ જગજાહેર થઇ ગઈ છે. બંને કલાકારોએ એકબીજાને પછાડવામાં કોઈ કસર છોડી નથી. કંગના અને વિવાદોને જુના સંબંધ છે. કંગનાએ દિગ્દર્શક આનંદ.એલ.રાયની ફિલ્મ"તનુ વેડ્સ મનુ"માં હરિયાણી બોલીમાં સંવાદો બોલી દર્શકોનું મન મોહી લીધું હતું. હવે ક્વીન કંગના યુરોપની ટુર પતાવીને પોતાની નાની બહેન સાથે મુંબઈ આવી ગઈ છે. હાલ ઘરમાં બેસી કંગના ગુજરાતી નાટકો જોઈ રહી છે. જી હાં, ગુજરાતી એન.આર.આઈ પરિવારોની બોલચાલની ગુજરાતી ભાષાનો અભ્યાસ કંગના કરી રહી છે. યુ ટ્યુબ ઉપર ગુજરાતી એન.આર.આઈ વિડીયો કે ઓડિયો ક્લિપ્સની પણ મદદ લઇ રહી છે. "અલીગઢ" ફેમ ગુજરાતી ફિલ્મ દિગ્દર્શક હંસલ મહેતાની અપકમિંગ પ્રોજેક્ટ અમેરિકામાં શૂટ થશે. આ પ્રોજેક્ટનું નામ છે "સીમરન" આ ફિલ્મમાં એન.આર.આઈ ગુજરાતી યુવતી બનશે કંગના રનોત. એન.આર.આઈ લઢણમાં ગુજરાતી બોલશે ક્વીન કંગના.